"SETSWANA PUO TLALELETSO YA BOBEDI MEPHATO 1 – 3 Kharikhulamo ya Puo Tlaletso ya Bobedi mo thutong ya Motheo e dirilwe ka mokgwa o o latelang: • Diteng , dikgopolo le dikgono tse di tlaa rutiwang mo kgweditharong nngwe le nngwe • Dikaelo mo kabong ya nako • Ditshitshinyo tsa Tlhatlhobo e e sa Tlhomamang • Manaane a didiriswa tse di atlenegisitsweng tsa Mophato mongwe le mongwe 2 1 5 Mefuta ya dilitheresi Dirutwa tsa Puo Tlaletso ya Bobedi di tshwanetse go akaretsa tiro molomo, pono, dilitheresi tsa dipalo le tsa ditlhangwa. Barutabana ba rotloediwa go dirisa Puo Gae go gatelela go ruta Puo Tlaletso ya Bobedi fa go leng maleba e bile go tshwanetse. Dialefabete le dikwalwa tse di dirisiwang mo di Puong tsa se Aforika di tshwana le tse di didrisiwang mo sengesemaneng le mo seburung jaaka barutwana ba Puo Tlaletso ya Bobedi ba ka kgona go bala ba boba gakologelwa matshwao palo mme ba tshwanetse go ithuta mainapalo mo Puong e ntšhwa. Tiriso ya dipina le maboko a go bala e rotloetsa go ruta maina palo, malatsi a beke, dikgwedi tsa ngwaga, jj. Mokgwa wa go ruta temogo ya medumo Puo e tlaa laolwa ke Puo e e rutiwang. Go tlotla kgang re dirisa didiriswa tsa pono le tsa kutlo go rotloetsa go tlhagisa litheresi ya ditlhangwa. Dibuka kgolo le diphousetara tsa motlotlo tse di nang le ditshwantsho tse di bonagalang di rotloediwa fela mo Mphatong wa Ntlha. Mo Mophatong wa Bobedi ditlhangwa tse di nang le mafoko a a dirisiwang ganwe le gape le a a botlhokwa a tshwanetse go dirisiwa. Mo Mophatong wa boraro ditlhangwa tse di nang le mafoko a a ipoapoeletsang, le a a tlhagelelang kgapetsakgapetsa le dipolelo di tshwanetse go dirisiwa go godisa temogo e e itlelang fela ya litheresi. Go Reetsa le Go Bua Go ithuta Puo Tlaletso go tshwana fela le go ithuta Puo Gae, pharologano ke gore e diragala moragonyana mo matshelong a bana. Mo dingwageng tsa ntlha tsa matshelo a bone, barutwana ba utlwa go le gontsi ka ga tiriso ya Puo e e bonolo, e e ba thusang go tshwara ka iketlo thutaPuo le tlotlofoko ya Puo Gae. Morago ga nako ya ngwaga kgotsa go feta, barutwana ba simolola go sa dirise mo polelong e e feleletseng. ba simolola go tlhagisa lefoko le le lengwe kgotsa a le mabedi , a ba a dirisang go supa ditlhaloso di le mmalwa le maikaelelo. Ba ka kgona go tlhaloganya Puo e ntsi e e mafaratlhatlha go na le e ba ka e tlhagisang. Go botlhokwa gore barutabana ba lemoge se fa barutwana ba ithuta Puo Tlaletso. Mo Mophatong wa ntlha, barutwana ba tshwanetse go neelwa tiro e le ntsi ka mokgwa wa dikgang le ditaelo tsa phaposi. Go reetsa dikgang tse di tlotliwang ke mokgwa o o botlhale wa gore barutwana ba fitlhelele Puo Tlaletso ya bone. Morutabana o tshwanetse go: • Tlhopha kgang e e bonolo e e dirilweng ka mokgwa wa go ipoapoeletsa, e e tlaa letlelelang barutwana go iphitlhela ba dira ka setlhangwa ka mokgwa wa Puo ya mogoso ( Puo e e dirisiwang ganwe le gape) • Dirise Puo e e bonolo, a buela ka bonya le ka boene. • Dirisa Puo ka go dirisa dikarolo tsa mmele, ditshwantsho le didiriswa tsa mannete go tlhagisa tlotlofoko e ntšhwa le go gatelela go tlhaloganya kgang; • Tlotla kgang makgetlho a le mantsi, go le gonnye o tsamaya o tsenya barutwana kgapetsakgapetsa, jaaka go tsena mo dintshwafatsong. • Kwala tlotlofoko e e maleba mo dikarata mme o be o di baya mo leboteng la mafoko. 14 PEGELO YA PHOLISI YA KHARIKHULAMO LE TLHATLHOBO"